CELEX: 62012TN0410
Language: sk
Date: 2012-09-06 00:00:00
Title: Vec T-410/12: Žaloba podaná 6. septembra 2012 — Vitaminaqua/ÚHVT — Energy Brands (vitaminaqua)

17.11.2012   
            
            
               SK
            
            
               Úradný vestník Európskej únie
            
            
               C 355/34
            
         Žaloba podaná 6. septembra 2012 — Vitaminaqua/ÚHVT — Energy Brands (vitaminaqua)
   (Vec T-410/12)
   2012/C 355/71
   Jazyk, v ktorom bola podaná žaloba: maďarčina
   
      Účastníci konania
   
   
      Žalobkyňa: Vitaminaqua Ltd (Londýn, Spojené kráľovstvo) (v zastúpení: A. Krajnyák, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Energy Brands, Inc. (New York, Spojené štáty americké)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zmenil rozhodnutie prvého odvolacieho senátu ÚHVT, ktorým bola zamietnutá prihláška obrazovej ochrannej známky „vitaminaqua“ č. 8 338 592 (vec R 997/2011-1), a nariadil zápis tejto ochrannej známky tak, aby označenie bolo chránené ako ochranná známka v súlade s rozhodnutím, ktoré prijalo námietkové oddelenie ÚHVT,
            
         
               —
            
            
               zaviazal žalovaného alebo protistranu na náhradu trov konania.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: obrazová ochranná známka „vitaminaqua“ pre výrobky tried 5, 30 a 32 (prihláška č. 8 338 592).
   
      Majiteľ ochrannej známky alebo označenia namietaných v námietkovom konaní: Energy Brands, Inc.
   
      Namietaná ochranná známka alebo označenie: okrem iných národné slovné ochranné známky „VITAMINWATER“ pre výrobky tried 5, 30 a 32.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: zrušenie rozhodnutia námietkoveho oddelenia a zamietnutie prihlášky ochrannej známky Spoločenstva.
   
      Dôvody žaloby: porušenie článku 8 ods. 1 písm. b) nariadenia č. 207/2009 (1), keďže neexistuje pravdepodobnosť zámeny medzi kolidujúcimi ochrannými známkami.
   
      (1)  Nariadenie Rady (ES) č. 207/2009 z 26. februára 2009 o ochrannej známke spoločenstva (Ú. v. EÚ L 78, 2009, s. 1).